open-index/open-wikipedia-markdown huggingface dataset:
Rifugio Rumor

thumb|El rifugio Rumor
El **rifugio Rumor**, 1748&nbsp;m, el xe suła montagna de łe Laste, in Veneto, in provinça de Vicensa a Canpomolon, poco soto el *Forte Canpomolon*, e prima del Paso de Valbona. El ga 30 posti leto.
El xe verto tuto l'ano, ma d'inverno soło el fin setimana. 
El xe in na xona selvadega asè, con tanti cauriol, volpi, crà, gavinel e pojane. Ghe pasa tacà ła strada ke mena su al Paso de Valbona e poco pi soto ghe xe na strada bianca, sterà, ke mena xo in Val Riofredo.
El rifugio pol esare un bon punto de pojo par 'ndar sul *Monte Toraro*, sul *Monte Canpomolon* e sui altri monti de łe Laste.
Congreso de Viena

200px|destra|thumbnail|L'Itałia dopo el Congreso
El **Congreso de Viena** el sà tegnù a Viena, ałora cavedal de l'Inpero Austriaco, dal 1° de otobre 1814 al 9 de zugno 1815, co ła parteçipasion de tute łe prinçipałi nasion eoropee, che łe sercava cosita de ridarghe un aseto stabiłe a l'Europa dopo de ła Rivołusion Francexe e de łe guere napołeoniche. Anca se durante el Congreso Napoleon el xe scapà da l'ixoła d'Elba dove i l'avea mandà in bando e el xe tornà in Francia, łe discusion łe xe tirà drite, e ła firma final ła xe sta fata prima oncora de ła sconfita definitìa de l'inperador francexe a Waterloo el 18 de zugno 1815. El Congreso de Viena el segna el scominsio del periodo storico ciamà **Restaurassion**.

Se pol dir che el Congreso no'l sà mai riunìo tuto quanto insieme trane che par ła firma concluxiva, parché in realtà quaxi tute łe discusion łe xe avegnù in incontri informałi tra i plenipotensiari de łe grande potense.

In xeneral łe decixion del Congreso łe gà seguìo (mìa senpre rispetandołe parò) do linee guida:
* el *prinsipio de l'equilibrio*, che vołea dir equiłibrar ła forsa de łe grande potense, in maniera che nisuni gavese ła supremasia teritorial.
* el *prinsipio de legitimità*, che vołea dir ridarghe indrio i vari Stati a quei che se ritegnea èsar i legitimi sovrani, riportando ła situasion a come l'era na olta (prima del 1789). Prexenpio in Francia xe stà rimesa in pié ła monarchia, dandoghe ła corona a Luigi XVIII, sucesor de Luigi XVI che l'era el re prima che vegnese ła rivołussion. Sto prinsipio parò no'l xe stà senpre rispetà, come inte el caxo de łe Republiche de Venessia e de Genova, conquistà da Napoleon, che no le xe mia stà ricostituìe.
Tander

**Tander** l'è na contrada del comun de Cesanòa en provinsa de Verona.

L'è fata da supado vinti caxete, la major parte abità da na ugnala rama de fameja.
Questa bela contrada la se cata tacà al Vajo dele Bisate. Torno a ela se pò catà on mucio de boschi, pose, giasare e vecie carbonare, che i ze ciaramente sbandonà. Le contrade pì visine a Tander i ze Biancari, Doso, Dher, Cleci e Coleta.

Se ti te voria ndar al Tander, te ghe da catà la strada par Erbezo, e na olta rivà ala Coleta, te cati la stradela en pria che va ai Biancari. Pasa i Biancari gh'è il Tander.
Inpero Austrìago

L**Inpero Austriaco'' el xe stà un vecio Stato de l'Europa sentral, costituìo come monarchia ereditaria nel 1804 metendo insieme tuti i posedimenti de ła caxata dei Asburgo, in risposta a ła proclamasion da parte de Napoleon de l'Inpero Francexe.

El xera un vero Stato multietnico, con un mucio de xente de lengoe e culture diverse: todeschi, magiari, boemi, połachi, croati, serbi, rumeni, ruteni, itałiani (lonbardi, veneti, trentini, furlani, istriani e dalmati) e sloveni.

Łe çità pi grande de l'Inpero austriaco łe xera:

* Viena
* Praga
* Miłan
* Trieste
* Budapest
* Cracovia
* Graz
* Venesia
* Linz

Nel 1867, par darghe a ła parte ongarexe de l'Inpero i stesi diriti che gavea ła parte todesca, l'Inpero Austriaco el xe deentà Inpero Austro-Ungarico. l'inpero austro ungarico xera nato dopo la guera austro prusiana

## Note
Bataja de Lèpanto

|Parte de=de l'invaxion otomana de Cipro
|Imàjine=(Venice) Allegoria della battaglia di Lepanto - Gallerie Accademia.jpg
|Didascalia= Alegoria de ła bataja de Lepanto de Paolo Veronese
|Data=7 de otobre 1571
|Liogo=Golfo de Corinto|
|Rexultà=Decixiva vitoria de ła "Lega Santa"
|Schieramento1=Lega Santa:
22px Republica de Venesia
22px Regno de Spagna
Papato
22px Republica de Genova
22px Ducato de Savoia
22px Cavalieri de Malta|
|Schieramento2=22px Inpero Otoman|
|Comandante1=Don Giovanni d'Austria
|Comandante2=Mehmet Alì Pascià†|
|Efetivi1=294 navi
|Efetivi2=265 navi
|Perdite1=8&nbsp;000 òmeni, 15 navi|
|Perdite2=25&nbsp;000 òmeni, çirca 140 navi|
}}
Ła **Bataja de Lepanto** ła xe un storico scontro naval avegnù el 7 de otobre 1571 inte el golfo de Corinto tra łe flote de l'Inpero Otoman e de ła Lega Santa, che ła riunea łe forse de Venesia, de ła Spagna, del Papa, de Genova, dei Cavalieri de Malta e dei Savoja.

L'ałeansa tra i Stati cristiani ła xera stà promosa par 'ndar in socorso de Famagosta, sità venesiana su l'ixoła de Cipro, asedià dai Otomani, ma quando ła flota ła xe stà pronta a conbàtar, ormai i venesiani de Famogosta i gavea dovùo réndarse ai nemici.

Ła bataja ła sà concluxo co na granda vitoria de ła flota cristiana guidà da Don Giovani d'Austria, e ła xe stà inportante asè soratuto parché ła xe stà ła prima vitoria de l'Ocidente contro i Otomani, che fin deso i gavea vinto tute łe prinsipałi bataje. L'Inpero Otoman el gà perso cosita ła supremasia inte i mari, specialmente inte el Mediteraneo osidental; parò i cristiani no i xe sta boni de profitar fin in fondo de ła vitoria, e Cipro ła ghe xe restà ai turchi.
## Altri projeti

## Linganbi foresti
Conferensa de Berlin

thumb| La conferensa de Berlino
La **Conferensa de Berlin** (in todesco: *Kongokonferenz*) del 1884-1885, deta anca Conferensa sul Congo, ga regolà la colonizazione e el comercio eoropeo in Africa inte el XIX e XX secolo.

## Storia
Co le eplorasion de i eoropei inte el XIX secolo, l’Africa ła scominziava a esar conosuda. Sora-de-tuto xera diventà ciaro che ghera tante richeze naturali che serviva a l’industria eoropea en cresita. El canceliere todesco Bismarck ga convocà la conferenza par decidar come spartir el continente africano. Francia, Portogalo, Inghiltera, Germania e Italia xera za drio a verghe de i protetorati o de i porti franchi de loro propietà su le coste africane. Ghera bisogno de on tratato internasional par spartirse el teritorio e evitar guera tra eoropei. Le nasion invitè a la conferenza łe xe stà: regno Austro-Ungarico, Belzo, Danimarca, Francia, Gran Bretagna, Italia, Paexi Basi, Portogało, Rusia, Spagna, Svezia e Norvegia (unie fin al 1905) e Impero Otomano. La conferenza di Berlino tacò inte el 1884.

## Decision
frame|right|Sfere de influenza eoropea in Africa, 1914
La conferenza ga stabilio i seguenti punti:
* Lo Stato Libero del Congo xera proprietà privata della Società del Congo, che xera de re belga Leopoldo II. 
* I 14 signatari del tratato avrebero avuto dirito al libero commercio en tel bacino del Congo, el lago Niassa e ad est di quest'ultimo fin al quinto paralelo Nord. 
* Il fiume Nizer e il fiume Congo xera acue internasionali par la navigasion comerciale. 
* Divieto de la trata dei sciavi

## Conseguenze
Dopo la conferenza, le potense eoropee ia mandà i so soldai a tor poseso de i teritori che i se ghavea asegnà. Inte el 1914, co l’ecesion de Abisinia e Liberia, tuta l’Africa xera soto la dominasion eoropea.
Nilotici

I popoli **nilotici** i xe popoli che ie nati inte la vale del Nilo, specialmente in tel Sud Sudan. Verso l'XI secolo de la nostra era, i nilotici i ga scominzià a risalire el corso del Nilo par entrar in Uganda, Kenya e Tanzania. Alcuni esempi di tribù nilotiche i xe i maasai, i denka, i karimojong, i turkana, i pokot. Secondo alcune teorie, i nilotici no i se sarea mia fermà ne l'Africa orientale, ma alcuni grupi saria andadi fin ne l'Africa Australe, doe i sa misiadi co altri popoli.

I popoli nilotici i parla lingue nilo-sahariane e i xe normalmente popoli pastori. I arusha, che i fa parte del grupo maasai xe agricoltori. Da i ricatamenti fati in Kenya e in Tanzania, se sa che i maasai iera agricoltori ma i ie diventa' pastori na volta che i ie ariva' in tel Kenya (1650 circa).
Inpero otoman

El **Inpero Otoman** o **Całifato Otoman** o anca **Inpero Turco**, durà dal 1299 al 1922, el xe stà un vecio Stato goernà dal popoło dei Turchi Otomani, che i se ciamava cosita da Osman, el fondator de ła dinastia otomana.

## Storia
Ł'avansada dei turchi otomani ła xe sta rapida: intel 1354 i ga sorpasà el streto dei Dardanei, intel 1361 i ga conquistà Adrianopoli, intel 1389, a seguito de ła bataja dita Kosovo Polije, i ga abatù el regno de Servia e intel 1393 i ga conquistà el regno de Bulgaria, rivando a minaciar l'Ongaria. El re ongarexe Sigismondo el provà a fermarli ma el xe sta batù inte ła bataja de Nicopoli intel 1396.

Inte el so momento de masima espansion (XVI-XVII secoło) el controlava un bel toco de l'Europa sud-oriental, el Medio Oriente e el Nord Africa. Ła so cavedal storica ła xera Costantinopołi (che lori i ciamava Istanbul), conquistà inte el 1453 ai Bizantini. L'inpero el xe sopravisù fin al 1922, quando el xe cascà dopo ła sconfita inte ła prima guera mondial, e al so posto xe stà fondà ła Republica Turca, parando via el Sultan.

## Varda anca
* Elenco dei Inbasadori venesiani inte l'Inpero otoman
Łéngua afrikaans

L’**afrikaans** xe na łéngua indo-eoropea rivà da l’olandexe del XVIII sècolo. El xe nassùo inte la region del Cavo, in Sudafrica. El xe parlà in Sudafrica e Namibia, onde che el xe lengua ofizial, ma anca in Botswana, Angola, Swaziland, Zimbabwe, Togo e Zambia. Co la migrazion de sudafricani e zimbabueani de i ùltimi ani, se cata de le persone che le parla afrikaans in Inghiltera (100&nbsp;000), in Australia (Perth) e in Canada (Toronto e Auckland). In Sudafrica, onde che ghe xe cerca oto migioni de persone che le parla l'afrikaans, el xe la lengua de i boeri e de i metizzi (coloured), spezialmente intee la region del Cavo.

## Storia

L’afrikaans se ga desvilupà da l’olandexe meridional parlà da i coloni de Cità del Cavo fin dal 1652. Zà inte el XIX sècolo i olandexi i considerava la lengua del Cao cofà un dialeto de la so lengua (Cape Dutch o Kitchen Dutch, co senso pezoratìo). L’afrikaans el ga anca vù de le influenze da le lengue de i altri coloni (franzese, todesco, scoseze), de popołasion che xe stà portae al Cavo cofà s·ciavi o marcanti (indiani, malesi, malgassi), e da le popołasion locai (khoi, san e popoli bantu). A la fin del XIX sècolo el xe stà reconossù cofà lengua, e dal 1925 cofà lengua ufizial del Sudafrica. L’afrikaans el xe la ùgnola lengua europea che la se gabia trasformà inte na lengua nova in Africa.
Łéngua ołandeze

El **olandese** o **neerlandese** el xe na lengua de orìsene zermànega. La forma parte del grupo zermànego ocidental, relazionada col todesco basso. El xe ciacolà prossimativamente da vintitrè mijoni de persone inte el mondo, principalmente inte la Bèlzega, inte i Paesi Bassi, conpresi i teritori de oltra mar (Antìe Olandese e Aruba) e inte la antiga colonia olandese del Suriname, inte el Sud de la Mèrica. Inte la Bèlzega el xe lengua oficial col franẑese e col todesco. Cerca 60&nbsp;000 persone e lo parla in Franẑa. De altri i lo parla in Indonesia.

L'olandese el xe stretamente ligà al Afrikaans.
Google Talk

**Google Talk** el xe on programa cliente de mesaji instantanei e VoIP de protocoło Jabber, sviłupà da Google, chel funsiona so sistemi Microsoft Windows. Ła version beta de Google Talk ła xe stà łansà el 24 de agosto 2005.Google Talk se sustenta soto el protocoło de interoperabiłidà de Jabber e XMPP.
Google Talk el xe sta sarà el 14 de majo del 2013, e el dí dopo, el 15 de majo del steso ano, el xe sta sostituio da Google Hangouts.

## Łigadure foreste
* Google Talk
Paso Vezena

El **paso Vexena**, 1404&nbsp;m, xe in Trentin e el liga l'Altopian de Lavarone ał'Altopian dei sete comuni. El xe na beła piana larga de prà, coi boschi tutintorno e tante malghe e vache (lì su vien fato el formajo Vexena).

### Storia
Fin a ła *Sentensa roveretana* del 1605, Vexena xera soto ła Republica de Venesia, come ke riporta el proveditor ai confini conte Francesco Caldogno al so doge Marin Grimani ai primi del 17° secoło. Dopo, ła xe pasà soto ł'Austria.

## Prima guera mondiałe: i forti de Vexena
I Austriaci i gaveva tirà su, prima de ła prima guera mondiałe, na cadena de forti difensivi verso ł'Italia, da Folgaria (forti Serrada, Dosso del Sommo o Cherle, Sommo Alto, Sebastiano) a Lavarone (Gschwendt o Belvedere, Łuxerna) fin a Vexena (Verle e Spitz Vexena).
thumb|left|El forte Verle a Vexena
A Vexena ghe xe difati sti do forti: uno, kueło de *Verle* o *Busa Verle* el xe a pochi minuti a pie dal paso, l'altro, in sima al *Spitz Vexena*, 1905&nbsp;m, el xe in alto, scavà drento ła piera, a strapionbo suła Valsugana e se ghe riva col troso n. 205, in do ore e mexa. 
thumb|Pianta originaria in todesco del forte al Spitz Vexena: in maron el buron ke va xo in Valsugana, in xało ła cupoła blindà deł'oservatorio, in vioła łe postasion de mitrajatrici, in verde kuełe de fusijeria, in grixo, davanti, i reticołati
thumb|left|Vista sui laghi de Levico e Caldonaso dal forte del Spitz Vexena
Dal Spitz Vexena se ga na vista meravejosa sui laghi de Levico e Caldonaso, sul Panarota, sul Lagorai e, distante, sułe *Dołomiti de Brenta*.
El forte del Spitz Vexena el xera in realtà un posto de oservasion, co teritoriałi, tełegrafisti e tełefonisti e sapadori. Ai primi dì de guera del 1915 i do forti i xe sta bonbardà dal *forte Verena*, tałjan, e el *Verle* anca da ła fanteria, ma i Tałjan no i ghe ła ga fata a ciaparli. Dopo ł'ofensiva austriaca del 1916, i do forti i xe restà 'ntełe retrovie e cusì fin al 1918, a ła fin de ła guera.
Fanakalo

El **fanakalo** - a olte deto fanagalo - xe na łéngua pidgin che se catava en Sudafrica. El fanakalo l'è stà formà mettendo insieme parole de zulu, inglexe, afrikaans, e altre minori.

El fanakalo xe raro parchè el se basa so la gramàtega zulu. De solito i pidgin se basa so la łéngua colonixatrice. El nome fanakalo vien da la łéngua nguni e vol dir ‘falo cosita’, se riferise a le istrusion sul laoro de i minatori.

El fanakalo sa svilupà en Natal come łéngua franca par i bianchi che dovea parlar co i neri, e anca par i inglexi che volea comunicar co i boeri che no savea l’inglexe. El xe stà adotà da i minatori parchè en te le miniere ghera zente da tuta l’Africa australe, sensa na łéngua en comune.

El vocabolario deriva dal zulu (70%), inglexe (25%), afrikaans, xhoxa e portoghexe. A difarensa dal zulu, no ghe ‘click’ – sciochi fati co la łéngua – e la gramàtega l’è semplificà.

El fanakalo ga do dialeti: el kitchen fanakalo e el garden fanakalo, usadi da i domestici che lavoraa ne le fatorie o ne le case de i bianchi.

Ancò quei che parla fankalo xe pochi e la łéngua l'è destinà a morire.
Rifugio Lancia

thumb|El rifugio Lancia
El **rifugio Lancia** (**rifugio Vincenzo Lancia**) el xe in Trentin, sul Pasubio, a 1825 metri, suł'Alpe Poza. El xe intitołà al fondador torinese deł'omonima casa automobilistica e el xe sta finio el 28 otobre del 1939. Proprietà de ła S.A.T. de Rovereto, el ga 64 posti leto e 4 inte el locałe invernałe. El rifugio xe verto dal 1° zugno al 30 setenbre; d'inverno, dał'11 diçenbre, xe verto i fin setimana.

### TROSI DAL RIFUGIO

* Al rifugio Papa ore 2,30 troxi 105- 120 
* Al Paso de ła Borcoła ore 2,30 troxi 120-147-388
* Al Colsanto ore 1 troxo 132
* Al Corno Battisti ore 1.15
Formajo Vezena

El **formajo Vexena** vien fato col late crudo de łe vache del Paso Vexena, in Trentin. A pasta semidura e semicota, el vien in parte scremà par afioramento. Quando ke'l vien doparà come formajo da magnare in toła, el vien stagionà dai sie ai oto mesi; quando ke'l ga da esare formajo da gratare, el vien stagionà dai quindexe ai ventiquatro mesi. El ga davero un bon saor, ligà questo a łe erbe e ai fior ke łe vache trova inte i prà de Vexena.
Prunus persica

El **persegaro** o **persegher** (***Prunus persica*** (L.) Batsch) el ze na spece de ła fameja Rosaceae che el produze on fruto comestìbiłe ciamà **pèrsego**.

El persegaro ła ze na àlbara orizenària de ła Cina, andove el ze stà considarà el sìnboło de ła imortałità, e che i so fiori i ze stai sełebrai da poeti, pituri, cantanti e diretori sinematogràfeghi. Da l'oriente el persegaro el ze rivà in Pèrsia, andove dopo el ze rivà in Eoropa. Da ła pèrsia infati ghe deriva el nome de ła spece.
Inte l'Ezito el pèrsego el zera sacro a Apocrate, dio del siłénsio e de ła infànsia, tanto che oncora uncó łe masełe dei putełi łe njien paragonae ai pèrseghi, par ła so èsar mòrbide e carnoze.

## Descrision
El persegaro el ze na àlbara de dimension che ła połe rivar a na altura de 4-8 metri, co na scorsa na s-ciantina rùvida de cołor maron. I zóvanni buti i ze de cołor verdo, frecuentemente sfumà de roso. Łe foje łe ze lanseołae co ła ponta, alterne, i fiuri ermafrodii i ze portai inte na zona apegałe so łe rame pì zóvani, ma no inte i buti.

Tante parte de ła pianta, cofà scorsa, raize, foje e samese, łe contien base cuantità de sostanse da łe cuałe deriva cianuri, tòseghi, anca se par el modesto contegnuo de ste sostanse łe ze stae doparae inte ła tradision (soratuto łe foje) par darghe aroma ai licuori, par el so sapor gradévoło amaro. Łe foje łe połe ver na dimension de 6 – 12&nbsp;cm.
Ła pianta ła ga ła tendensa a ła stabiłizasion apegałe, o sia co ła se brusca ga da èsar rispetà ła prezensa de on àpeze dominante. Se l'àpeze el vien cavà o spontà ła pianta ła tente a afermar da novo ła domenansa de l'àpeze, produzendo mase de buti intermedi no produtivi.

I fiuri i buta in primavera. I ze de cołor roza, ma ghe ze na granda difarensa intrà łe varietà: i pètałi i połe èsar picenini e streti o grandi e larghi; se i ga l'interior dei pètałi de cołor pì scuro-naranson, se garà fruta de polpa zała, se l'interior dei pètałi, anca se senpre roza, i ze sfumai de ciaro, i fruti i garà ła polpa bianca.

## Distribusion e Habitat
El persegaro el ga bizogno de caldo par vìvare e ełora ła so distribusion in Eoropa el ze isteso de cheło de l'ua.
thumb|Fiori de persegaro|sinistra

El nome deriva dal fato che i eoropei i credea chel vegnese da ła Persia (atuałe Iran), da dove el ze stà ciapà da Sandro Magno. Inte el I secoło el persegaro el ze rivà a Roma.

## El pèrsego cofà sinboło
thumb|Un persegaro|sinistra
Da nialtri i fiori de persegaro i ze sinboło del spozałìsio. 
In Cina el pèrsego el ze sìnboło de imortałità. Inte ła mitołozia taoista ła rezina mare de l'osidente (ziwangmu) ła cultiva i persegari in na vałe de montagna distante e sconta, andove che i pèrseghi i maùra solché na volta ogni miłe ani.

## Produsion

## Notasion


## Altri projeti

## Linganbi foresti
Scarpìa

thumb|Na scarpìa

Ła **scarpìa** o **tełarina** ła xe na tela fina asè fata da tanti fili che i ragni i produxe par ciapar in trapola le so prede, xeneralmente bai (insetti).

## Caratarìsteghe
La xe fata pi che altro da na sostanza viscosa che i ragni i buta fora da çerte ghiandole, ma pol esarghe anca dei fili mia viscosi che i serve come strutura. La telarina la xe tegnizza asè: el so cargo de rotura l'è paragonabile a l'aciaio de alta qualità, pari a çirca 1.3 - 1.65 GPa. La tełarina parò la xe densa tanto de manco de l'aciaio, e el raporto tra el cargo de rotura e la densità l'è 5 olte de pi, confrontabile a filamenti de nylon aromàtego come el Kevlar.

thumb|right|220px|Na scarpìa e un ragno croxà

## Sorte de scarpìe
I ghe xe vari tipi de scarpie (certi ragni i xe clasifegai a seconda del tipo de la tela che i produxe). Alcun e sorte de scarpie:

* Scarpìa a spirale, associate fondamentalmente con la famiglia Araneidae, Tetragnathidae e Uloboridae
* Scarpìa a grovijo, associate con la famiglia Theridiidae
* Scarpìa ad inpìria, che si associano con la tarantola e con i ragni araneomorfi
* Scarpìa tubolare che la core a la baxe de i albari
* Scarpìa a fojo

File:Spiral_Orb_Webs.jpg|Scarpìa  a spirale
File:Beskidy_-_Pajęczyna.JPG|Scarpìa tubolare
I ragni i uxa diversi tipi de seta inte la costrusion de le scarpìe, incluxa na seta "adexiva" e na seta "lanuxenosa", a seconda del tipo de ragno. Le scarpìe le xe costruìe so el pian verticale, orixontale o co qualunque angolo. Le scarpìe pì comuni catae inte la fameja dei ragni che i costruise scarpìe a fojo le ga aglomerai informi de seta par sora. I serve par dixorientare la preda, rendéndola pì vulneràbile a l'intrapolamento inte la scarpìa sotostante. A volte le scarpie le juta anche el ragno a protèxarse da predatori fa oxei e vrespe.

## Notasion
Malus domestica

El **pomaro** (***Malus domestica*** Borkh., 1803) ła ze na pianta da fruta partegnente a ła fameja de łe Rosaceae. Ła ze una de łe pì difondeste piante da fruto coltivae.

## Orìzane
El sentro de orìzane del pomaro selvàdego *malus sieversii* prozenitor del pomaro coltivà *malus domestica* pare che el sìpia el Kazakistan inte ła zona de Almaty suponesto da Nikolaj Vavilov.

## Descrision
thumb|left|Fiori de pomaro
thumb|On pomaro selvàdego inte ła stajon invernałe|sinistra

El pomaro el ze na àlbara caduzifoja de 3-10 metri de altura, co na cioma densa e espandesta e łe raize superfisali.

Le foje łe ze alterne e sénpleghe, a lama ovałe, lezermente seghetae, co àpeze acuto e baze rodondada, de 5-12 sentimetri de longhesa e 3–6&nbsp;cm de larghesa. El pégoło el ze longo 2–5&nbsp;cm.

I fiuri i ze ermafrodii de color bianco-rozà esteriormente e bianco interiormente, a simetria pentamera. I ze fati da 5 pètałi e i ze larghi 2,5-3,5 cm. I ze uniii in infloresense a corinbo, in nùmaro de 3-7. La fioritura ła ze in primavera, inte el contenpo al ghetamento. Ła inpołinasion ła ze entomófila.

## Notasion


## Altri projeti

## Linganbi foresti

* 
* 
*
Forte Vezena

thumb|Resti del forte Vexena
Vien ciamà **forte Vexena** kueło ke propriamente sarìa el forte austriaco del Spitz Vexena, sora el paso Vexena, in Trentin. El nome ke ghe gaveva dà i Austriaci xera **Posten Vezzena**. Finìo inte el 1914, el xera in realtà un posto de oservasion, co 23 soldà, intrà teritoriałi, sapadori, tełegrafisti e tełefonisti e 5 mitrajatrici. El gaveva segnaładori otici ke i ło tegneva in contato col forte Verle, xo al paso, e col forte de Łuxerna. Col forte Verle el gaveva anca un cołegamento tełefonico.
El forte xe sta bonbardà e smacà inte i primi dì de guera inte el 1915 parkè el xera soto el tiro deł'artijeria tałjan del forte Verena, ma no'l xe 'nda distruto. Dopo l'ofensiva austriaca del 1916, el xe restà 'ntełe retrovie e no'l xe sta pi doparà par atività direte inte i conbatimenti.
Soto el Fasismo i ghe ga cavà tuti i toki de fero restà e in pratica ga desfà el forte pi sta estrasion del fero ke ł'artijeria 'nteła prima guera mondiałe.
Łéngua mòchena

Ła **łéngua mòchena** (in mòcheno *bersntoler sproch*) ła xe na łéngua de orìxen todesca parlà dal grupo ètnego dei mòcheni, che i se cata inte tre comuni de ła banda oriental de l'omònema vałe (Vałe del Fèrsina/Bersntol) inte ła provinsia de Trénto, de Fierozs/Vlarotz, Frasiłóngo/Garait e Pałù del Fèrsina/Palae en Bersntol.

Ła par èsar na direta derivasion de l'alto todésco antigo inportà inte el Medioevo, a ła fin del XIII sècoło.

Dopo de ła represion de l'època fasista, co ła proibision de l'uso de ła łéngua todésca, e dopo el disintarese del secóndo dopo-guera, sol a partir dai ani sesanta se ga vù na lénta revałutasion de questa e de łe altre menoranse łéngoìsteghe prexente inte el teritorio de ła provinsia de Trénto.

I parlanti i xe al stato atual poco pi de domiła; pa'l pasà l'àrea de difuxion ła jera na scianta pi granda, fin a calche séntro e maxo ceo de ła banda setentrional e osidental de ła Valsugana e de łe vałae setentrionałe.

El mòcheno no'l va confondest con Sinbro, łéngua da łe orìxene comune, che ła cuerdéa, e in parte ła cuerde incóra uncuò, na estension rełativa a l'àrea del Trentin, de ła Valsugana, fin a łe provinsie de Vicénsa e de Veróna.

## Cołegaménti esterni
* Sito ofisial de ła comunità Mòchena-''Bersntol'', co disionario tałian-mòcheno e publicasion in mòcheno
Nesente

**Nesente** l'è un picolo abitato ne la Valpantena, de sirca 250 abitanti. L'è na frasion de Verona. La se cata a nord de la cità, a 8&nbsp;km dal sentro.

### Boteghe
No ghè mia tanta roba ma ghè la paruchiera, el bar coi giornai, el coso che fa l'oio, el tabacaro e anca el salumier.

### Turismo
No ghè tanta roba da vedar, parò ghè un buso su par le coline che se dise che l'era par la seconda guera mondial, ma no je mia sicuri, se sa che lè na grota.

### Curiosità
Ghè na bela vila granda che parò le sircondà da mura e no se vede rento. Parò l'è na vila con tante parsone. Rento la vila ghè anca na capeleta dove se va a far el rosario.
I ragasi de Nesente, co i era buteleti, i fasea le capane ne la picola foresta visin al campo, ora se vede oncora dei tochi de fero dentro. Inte el grande zardin che ghè al sentro ghè anca un picolo parco zughi che i l'ha meso da poco.

### Mezi de trasporto
Ghè un autobus al' ora (se l'è tanto) e d'istà ghe nè sirca uno al dì.
Sambucus nigra

El **sanbugaro** el xe na pianta (nome sientifego *Sambucus nigra*) de ła fameja de łe *Caprifoliaceae* che se pol catar in Eoropa, America del nord e Axia oçidentałe. El nome el deriva dal greco *sambýkē*, a so olta de derivasion orientałe, uxà prinçipalmente par indicar el nome de un particołar strumento muxicałe, che el vegnea apunto fabricà col łegno de sta pianta. In inglexe se dixe *elder*, in todesco *Holunder* o *Holler*, in tałjan *sambuco'.
Se trata de un arbusto che crese drio ai fosi o in posti umidi, fin ai 1500 metri sul liveło del mare, e che pol rivar a vivere anca 20 ani. El ga foje longhe 30&nbsp;cm conposte da 5 o 7 fojete de 12&nbsp;cm, a forma de lancia e bordo seghetà, cołor verde scuro. 
[[Imàjine:Sambucus nigra-fruit001.jpg|thumb|left|Perle de sanbugaro]]
I fiori i xe del tipo a [[corinbo]], a forma de onbrełete, de cołor bianco, e i vien fora in apriłe-zugno. In agosto-setenbre buta łe perle, de cołor moro, col pecol roso.
Drento łe foje e łe perle se trova diverse sostanse: ła *sanbunigrina*, che ła pol dare efeti tosici sui boce e sułe bestie pi picołe, co vomito e diarea (col riscaldamento no ghe xe pi problema parkè sta sostansa ła se degrada e no ła fa pi gnente), oji esensiałi, vitamine C e B, difarenti  flavonoidi, come l*'antocianina*, che ga na forte asion anti-osidante e ła protège łe cełułe dal'asion tosega dei cosideti *radicałi libari*. 'Ntełe perle se trova ła *sanbucianina*, altro fortisimo anti-osidante (e in sto senso anca anti-cancro). Ła sanbucianina xe anca un cołorante e ła vien doparà par łe tinture de caveji, pal corame e inte l'industria tesiłe.
Coi fiori e cołe perle se pol preparar marmełade e gełatine, ma soratuto el famoxo łiquor.

A [[Verona]] el Sambucus nigra xe conosuo col nome de *saugar*. Da sto termine deriva na paroła de uxo cołoquiałe, *saugo'', uxà par indicar qualcheduni un poco tonto, mia tanto xveo. L' anałogia xe dovua a na carateristica ben nota de sta pianta, cuałe el so midoło spugnoxo che, inte i rami piasè veci, el pol convertirse in na cavità. Sta carateristica xe stà sfrutà anca da jenerasion de boce, che i el ga uxà par costruir fisceti e altri xughi.

## Altri projèti
AIDS

L**'AIDS** xe la forma curta del nome inglexe *acquired immune deficiency syndrome*, che vol dir sindrome acquisita de scarsa imunità. Stà sindrome xe cauxa dal virus ciamà HIV (*human immunodeficiency virus* - virus de scarsa imunità umana). No se conose na cura contro stà sindrome, anca se ghe medisine che ralenta la malatia. Co el sistema de imunità naturale no lavora mia, tute le infesioni che uno pol torse le diventa pericolose. Man man che uno el diventa pi debole, le infezioni le diventa pi forti. El malà no more mai de AIDS, ma de infesioni che el corpo no l'è bon de metar soto controlo. La trasmision del virus vien traverso el contato de fluidi: sangue, late materno par i buteleti, scambio de aghi de le siringhe.
Se sa che el virus el sa svilupà a sud del Sahara ne i primi ani del secolo scorso. Ancò, l'AIDS se cata en tuto el mondo, anca se in Africa ghe la majoria de maladi.
Corinbo

thumb|200px|Schema de corinbo.

El **corinbo** el xe un tipo de fiore conposto, andove che i diversi fioreti, tegnù su da pecol de diversa lunghesa, ki pi corto ki pi łongo, i vien a trovarse al steso liveło.
Vezena

**Vezena** o **Vexena** (in italian *Vezzena*) poe vołer dire:

* **[[Paso Vexena]]**, paso de montagna del Trentin
* **[[Forte Vexena]]**, forte austrìaco de ła prima guera mondiałe
* **[[Formajo Vexena|Vexena]]**, formajo prodoto inte ła xona del paso Vexena
Shalom

right|200px 
**Shalom** (שלום) ła xe na paroła ebraica che ła signifega "paxe", queło che in vèneto el pol regoardar tanto ła paxe intrà do parti quanto anca na paxe interiore, na calma o na tranquiłità de on individuo. Ła xe anca doparà cofà formuła de sałudo, de equivałente a "sałudo", a "bon dì" o a "se vedemo".

Ła raixa łengoistega de shalom ła se pol łigar co *le-shalem*, che ła significa "conpletar, retribuir, pagar, conpensar". Par chest se pol dir che ła xe pì che l'asensa de conflito o ła sparision de ostiłità, ma el shalom significa anca on ritorno a l'equiłibrio, a ła xiustisia e a l'uguajansa integrałe.

Xeneralmente, se dopara ła paroła "shalom" come forma abrevià de ła fraxe "Shalom Aleichem" (łeteralmente "ła pace ła xe co ti") che pol èsar tradoto come "bon dì".

Ła version arabo ła xe *[[Salam]]*, che inte i paexi arabofoni ła xe usà ne el stéso modo come *Shalom*.
Rejota

La **rejota** la ze costituida da grasp e garnei: i garnei i ze conposti da la scorẑa, da el mujo e da le ẑiés. La scorẑa la ga inte la gran part de le sostanẑe aromatiche, le sostanẑe ke dà color e i tanìni.
Marco Polo

**Marco Polo** (Venesia, 15 de setenbre 1254 - Venesia, 29 de genaro 1324) el xe stà un marcante e esplorador veneto.
Insieme co so pare Nicolò e el so barba Maffeo el xe stà on dei primi osidentałi a rivar fin in Sina (che lu el ciamava *Catai*) longo ła via de ła séda. Ła cronaca del so viajo ła xe contà inte el libro *Deuisament dou monde*, mejo conosùo come el Miłion. El xe ritegnùo on dei pi grandi esploradori de tuti i tenpi.

## El viajo
Nicolò e Matteo Polo i xera do fradei venesiani che i traficava spéso con l'Oriente, e inte el 1252 i xera nà star a Costantinopołi, da andove i xe partii inte el 1259 direti verso Est, rivando infine inte el 1266 a Khanbaliq, el vecio nome de Pechin, dove i xe stà risevùi dal Gran Khan dei Mongołi. Tornai na prima 'olta a Venesia, i do fradei i xe ripartii inte el 1271 insieme col fiol de Nicolò, Marco, che el gavea 'pena disete ani, rivando quatro ani dopo a Khanbaliq. I Polo i xe restai in Cina par altri 17 ani, e Marco el xe deentà un streto cołaborador e amigo del Khan, che el lo mandava in mision diplomàteghe in giro par el so inpero, e el se faxea descrìvar da lu łe tere che el gavea visto inte i so viaji e łe storie che el gavea sentìo.

Dopo el so ritorno a Venesia inte el 1295, Marco Polo el xe stà ciapà dei Xenovexi durante un scontro naval, e el xe stà tegnù prigioniero par calche mexe, durante sto periodo de tenpo el ga detà ła storia del so viajo a fra' Rustichello da Pixa, che el la ga scrita inte el Miłion.
## Controversie
In Croàsia se dixe che Marco Polo sia nasuo inte l'ixoła dalmata de Curzoła e donca el xe croato. No ghe xe parò nisuna evidensa storica de sto fato.
## Altri projeti
Pedavena

**Pedavena** al ze an comun di 4&nbsp;381 abitanti de la provinsa de Belun.

## Robe da no perderse
* La bireria (ristorante) la ze la pi granda in Italia. Se pol bere la bira del Centenario, inventada da i birai de la fabrica in ocasion dei 100 ani de la fondaẑion.
* Ogni an a setenber ghe n'è la Pedavena-Cross d'Aune, cronoscalada.

## Prodoti locai
* bira Pedavena

## Evołusion demografica

## Note
Montauban

**Montauban** el xe on comune fransexe de 54.421 abitanti che el se cata inte el departemento de Tarn-et-Garonne inte ła rejon del Midi-Pirenei.

## Evołusion demografega

## Personalità nate a Montauban
* Jean-Auguste-Dominique Ingres, pitore
* Antoine Bourdelle, scultore
* Olympe de Gouges, scritrice e feminista


Hôtel d'Alies - Mairie de Montauban.jpg
Montauban - Le Musée Ingres.jpg
Cathédrale Notre Dame de l'Assomption de Montauban.jpg


## Sità xemełà
*  Yokneam Illit - Israełe
Castelvero de Modena

**Castelvero de Modena** el xe on comune de 9549 abitanti ,nte ła provincia de Modena, Bandiera Arancione del Touring Club.

## Evołusion demografega
Olympe de Gouges

150px|right|Execusion de Olympe de Gouges
Inte el 1791 ła ga publicà ła *dichiarasion dei diriti de ła dona e de ła çitadina* dove ła ga sostegnù che i omeni e łe done i doveva esare uguałi e averghe i stesi diriti połiteghi e sociałi. Inte el 1793 ła xe sta ghigliotinà parché ła se gera oposta a ł'execusion de Luigi XVI e ła gaveva osà atacare Robespierre.
Vałacia

Ła **Vałacia** (*Valahia* in romen) ła xe el teritorio intra el fiume Danubio e łe Alpe Transilvàneghe, ła rejon ocupada dai Vałaci. Na łejénda ła dixe che inet'l 1290 Negru-Vodă, un prinsipe romen, el xe vegnést dal sud de ła Transilvania, e el ga fondà qua un nóvo prinsipà. Ła Vałacia ła xe deventada un Stato indipandénte inte el 1330 sóto Basarab I (1310 - 1352). 
Se supóne che *Negru-Vodă* e *Basarab I* i sìe in realtà ła stésa persóna.

## El perìodo roman e prefeudałe
Inte el I sècoło a.C. łe zénte situae inte ła xona infracarpàtega łe se ga un'o co l'intension de costruir un Stato, ła Dacia, che ła xe stata tacada a l'inpero roman dopo ła canpagna bèłica de Traian inte el 106 d.C.
El control de ła rejon el xe stà pers inte el 271 a càuxa de ła crixi che l'inpero roman el jea drìo traversar inet'l III sècol e ła rejon ła xe stà łasada inte ła pi conpleta anarchìa.

Inte el perìodo feudal, l'antiga Dacia, ła xe stà traversada da inportanti flusi migradóri, intra de sti qua, qûeło-łà de łe zénta slave che ła ga ocupà sto teritorio inte el VII sécoło.
Tarn-et-Garonne

**Tarn-et-Garonne** el xe on departemento fransexe, che el fa parte de ła rejon de ła Lengoadoca-Rosijon-Miodi-Pirenei‎ (*Languedoc-Roussillon-Midi-Pyrénées‎*). El teritorio del departemento el confina co i departementi del Lot a nord, de ł'Aveyron a nord-est, del Tarn a sud-est, de ł'Alta Garonna (*Haute-Garonne*) a sud, del Gers a sud-ovest e de Lot-et-Garonne a nord-ovest.

Ła prinsipałe sità, oltre al capòłogo Montauban, łe xe Castelsarrasin e Moissac.
Wetzlar

**Wetzlar** ła xe na sità de ła Germania che ła cunta 52.269 abitanti (2006), ła se cata inte ła rejone del Asia a 60&nbsp;km da Francoforte sul Meno.

## Sità xemełàe
left|thumb|250px|El ponte vecio
Wetzlar ła xe xemełà co:
*  Siena, Itàlia
*  Avignon, Fransa
*  Berlin, Germania
*  Colchester, Inghiltera
*  Schladming, Austria 
*  Písek, Republica Ceca
*  Windhoek, Namibia
Talpa europaea

Ła **ciupinara** o **cipunara** o **topinara** o **musega** ła xe un mamifero de ła fameja dei *Talpidae* (nome sientifego **Talpa europaea**). In todesco se dixe *Maulwurf*, in inglexe *mole*, in italian *talpa*. Łonga 10&nbsp;— 17&nbsp;cm, ła ga na coa de 2&nbsp;— 4&nbsp;cm e ła pesa dai 60 ai 120 grami. Ła pełicia ła xe mora, i oci i xe do bałete more (no xe mia vero ke ła xe orba, ła ghe vede). Ła magna but, bauti e bai ke se trova drento ła tera dei prà e dei canpi.

## Anbiente
left|thumb 
thumb|left|Na ciupinara ke xe drio vegner fora dal so gnaro
Ła ciupinara ła pol vivare fin ai 2400 metri sul liveło del mar e se pol trovarla in tuta Eoropa, dała Gran Bretagna (no in Irlanda) fin ai Urali, in Caucaso e anca in Siberia.
Se vede ke ghe xe ciupinare in un prà par via de łe montagnołe de tera ke se trova una drio l'altra. 
thumb|left|El sistema de gałerie sototera ke ga i gnari de łe ciupinare
Soto ghe xe i gnari, ke xe fati co na camara tonda, de 8&nbsp;cm de diametro e do coridoi circołari concentrici ała camara: il pi groso al steso liveło, el pi picoło un poco pi in alto.
Dała camara va su al coridoio pi picoło 3 gałerie e da questo va xo al coridoio pi grande 5-6 gałerie. Dal coridoio pi grande e pi baso parte 8&nbsp;— 10 gałerie ke łe porta fora. Co sta specie de labirinto, ła ciupinara ła se difende dai predatori ke vien drento i busi dei so gnari.
Sołer

In ediliẑia se costuma ciamar co el nome de **soler** o **solaro** na ciusura orizontal in legn in grado de trasferir i sforẑ (pi che sia quei verticai) a altre struture.

## Evolusion tecnologica

La tecnica de far soler la ze nassesta co el bisogn de er case su pi livei, o abitaẑion aonde che el pian de balegament al sie pi alt del teren (p.e. le palafite o tute le case fate aonde che era necesario destacarse da tera).

## Strutura del soler
An soler al ze fat na na orditura de trau de legn che traversa in pian an locale inte la direẑion aonde che i mur i ze pì vesini tra de lori, in maniera da calar al momento fletente. Sora a sti qua che gnen pojà o inciodà le tole, che le pol costituir diretamente al siolo, o senò le pol esser quatade da an nantro paviment de legn o da na caldana de ciment par far passar i inpianti , che eventualmente la pol esser fenida co piastrele.
Se la canpada da querder la ze longa assei e la stanẑa la ze retangolar, se pol costituir an suporto in pì par i trau dividendo la canpada pi longa co una o pi **piane** (trau grossi metesti in pian).
Par evitar che co el peso al soler al fae panẑa qulche olta se ghe el fa an sciant pi alt a medo.
Se un no el ol veder i trau te el sofito al pol senper quatarlo co panei de cartongess o inciodarghe listei e smaltar.
Par far in modo che no se inmarẑisse i trau se i mete incassadi te el mur assandoghe an strato de aria o senò se i taca esterni montadi su un portante de piera o de aciaio che vanẑa fora dal mur.
Par far an soler va benon doperar legn de laress, roro o castegner. La moderna tecnologia la mete a disposiẑion legn tratadi par resister al umido e al carol e i i trau lamelari che i dà la possibilità de far canpade pì longhe e i ga manco difet del legn natural.

I soler i ga al difet che i porta via tanto spessor. Par sto motivo de solito al isteso  scopo se fa le solete.

## Varda anca
* soleta
* edilizhja
* sofito
* pavimento
* trau
* arco
* cuba
* pilastro
* quert
* copertura
* strutura
* edificio
* fonda
* teren
* umidità
* acustica
Fioreta

Ła **fioreta** ła xe na puìna liquida ke vien su par afioramento dal scoro ke resta dopo aver fato el formajo e se ga xontà sałe amaro (solfato de magnesio) o cajo vecio. Ła xe tipica de Recoaro e de ła Val d'Agno in provinça de Vicensa.

## I gnochi coła fioreta

Par 6 persone ghe vol:

* 1 litro e mexo de fioreta
* 1 kiło de farina bianca
* trexento grami de buro de malga
* trexento grami de formajo stagionà de malga
* sałe

Mis-ciare in na tarina ła fioreta e ła farina co un cuciaro de legno finkè non vien un paston fiso. Da sto paston se cava co un cuciaro dei gnochi ke se buta suł'aqua de bojo sałà. Quando ke i vien su, i se lasa cuxinar par altri 3-4 minuti. Intanto ocore desfare el buro in na padeła finkè no'l diventa maron. Se tira su i gnochi ke vien mesi sul piato e se versa sora el formajo gratà, el buro desfà. Se pol xontarghe anca de łe fojete de salvia.

## Vin ke va ben coi gnochi coła fioreta
Co sto magnar va ben vin bianchi come l*'Agno Bianco*, el *Pinot Bianco de Breganze*, el *Bianco de [[Custoxa|Custoza]]*.
Sasònia-Anhalt

Ła **Sasonia-Anhalt** (in todesco *Sachsen-Anhalt*, todesco basso *Sassen-Anhalt*) ła xe uno dei Łänder de ła Germania. Ła cavedal ła xe Magdeburgo. Fin al 2 de otobre del 1990, el só teritorio el faxeva parte de ła DDR

## Zeografia
250px|left|thumb|La Val de Elster, Sasonia-Anhalt
Situada inte el nord-est de la Zermania Central, la xe l'otavo Land par estension (dal 1996) e el dèçimo par popołasion intra i sedese Bundesländer. La confina co la Sassonia Bassa a nord-ovest, el Brandiburgo a est, la Sassonia e sud-est e la Turinza a sud-ovest.

Gran parte del teritorio del stao la xe piana e desfrutada agricolturalmente, ma inte el sud-òvest se cata la parte oriental dei monti Harz. El fiume principal de la Sasonia-Anhalt el xe l'Elba, che el core traverso del stao da sud-est a nord-ovest. El secondo fiume par dimension, el Saale, el xe un afluente de l'Elba

## Storia
El stato el xe stà creà poc dopo de ła reunifegasion e el cuerde gran part de l'àrea de na rejon presedente (1947-52) conprendente l'ex Anhalt, l'ex provinsia prusiana de ła Sasonia e calche exclave de l'ex
Lo stato venne creato poco dopo la riunificazione, e copre gran parte dell'area di una rejone preced Brunswick-Lüneburg.
El stato e łe só sità pi grande, e ga pers popołasion a partir dal 1989 a càuxa de ła migrasion verso l'ex Germania Òvest.

## Ministrasion
250px|left|thumb|I sircondari dal 1 de lujo del 2007
La Sassonia-Anhalt la xe dividesta in 11 Circondari rurai (in todesco "Landkreise") e 3 cità extra-circondariale (in todesco "kreidfreie Städte). La sudivision de indesso la xe el resultà de do sucessive reforme ministrative, la prima del 1 de lujo del 1994 che la ga portà i circondari da 37 a 21 e chela là dopo, dal 1 de zenaro del 207, che la li ga portai a 11.

I circondari i xe:
* Altmarkkreis Salzwedel (SAW)
* Anhalt-Bitterfeld (ABI)
* Börde (BÖ/BK)
* Burgenlandkreis (BLK)
* Harz (HZ)
* Jerichower Land (JL)
* Mansfeld-Südharz (MSH)
* Saalekreis (SK)
* Salzlandkreis (SLK)
* Stendal (SDL)
* Wittenberg (WB)

In oltra le tre cità extra-circondariale (*kreisfreie Städte*):

* Dessau
* Halle
* Magdeburgo

Fin al 31 de disenbre del 2003 ła Sasonia-Anhalt ła jera organixada in tre Distreti Governativi: Dessau, Magdeburgo e Halle.

## Polìtega
Łe ultime elexion aministrative del 20 marso 2011 łe ga porta al governo del Land ła coałixion CDU - SPD. Intel parlamento del rejonal ghe xe 105 rapresentanti, cusì disribuii CDU 41, Die Linke 29, SPD 26, B90/Grüne 9.

Al Bundesrat el Land el xe rapresentà da 4 parlamentari.

## Economia
Al agosto 2012 el taso de disocupaxion el jera del 11.3%.

## Note
Seicełe

Le **Seicełe** o **Ìxołe Seicełe**, nome official **Republica de le Seicełe** (in fransexe *République des Seychelles*), xe un stato 
de l'Africa oriental.
Le xe n’arcipelago che el se cata inte ł'Osèano Indian oriental, a nord del Madagascar.

I Stati pì visini li xe le Mauritius a sudest, el Madagascar a sud, el departemento fransexe de Mayotte e le Comore a sudovest, la Tanzania a ovest; a sud se cata anca el teritorio fransexe de Tromelin, parte de le Ìxole sparpagnae del Osèano Indian.

## Zeografia
Le xe n’arcipelago de 155 ìzołe e 40 scogli.

Le Ìxole Interne le xe scuaxi tute graniteghe, le Ìxole Esterne le xe tute coraline.

L’arcipelagho l’è riparà da le tempeste tropicali che solitamente le colpise pi a sud.

## Storia

Le ìzołe Seicełe no ga na popolasion de nativi. Le ìzołe xera vode fin a l’arivo de i eoropei.

I primi a vedar le ìzołe xe stà i portoghexi inte el 1502.
I primi a far scalo so on ìzoła de le Seicele xe stà i inglexi in tel 1609.

I francexi ga costruio de le basi navali in tel 1756, e ghe ga anca dato el nome atual.
I inglexi ga tentà pi olte de tor el control de le ìzołe dal 1794 fin al 1812, co el governo locale ga capitolà.

### Indipendensa
Le Seicełe xe diventà indipendenti in tel 1976.
N’ano dopo, France Albert René ga fato on colpo de stato, el sa proclamà presidente de na repblica socialista monopartitica. René l’è stà al poder fin al 1991 come presidente sensa elesioni, e fin al 2004 come presidente eleto da la popolasion.

El presidente de ancò xe James Michel.

## Zeografia politega
El presidente forma el governo, che el parlamento (*Assemblée Nationale*) de 34 membri ga da aprovare.

La cavedal xe Port Victoria su l’ìzoła de Mahe.

## Popolasion
De le 155 ìzołe, solo na trentina xe abità. On altra cinquantina podaria esar abità, ma no ga infrastruture e l’acua ga da esar portà via mare.
### Etnie
Tuti i abitanti de le Seicełe vien da de fora.
La popolasion de ancò vien da India, Cina, Francia e ghe minoranze de origine africana.

### Religion
La majoria de i abitanti xe catoleghi, ghe na minoransa indù, e grupi de musulmani.

### Léngue
La zente parla francexe, creolo e inglexe.

## Economia
Anca se el Prodoto Interno Lordo xe cresù del 700% da l’inidpendensa, el paexe rimane ono de i pi poveri del mondo.
La richeza xe mal distribuia e pochi guadagna dal setor turistico.
Ghe xe anca el pi alto debito estero par abitante del pianeta.

La pesca del tono, la xe la seconda atività econòmega par inportansa.

L’industria pi importante xe el turismo (30% de i posti de laoro, e 70% de le entrate in valuta estera).

## Gałeria de someje

Imàjine:Vallée de Mai Nature Reserve-109512.jpg|reserva natural de ła Vałe de Mai
Imàjine:Luftbild Insel La Digue Seychellen.DNG (39617026111).jpg|ìzoła Ła Dig
Imàjine:Victoria (Seychelles).jpg|panorama de Vitoria
Imàjine:Giant_Tortoise.JPG|tartaruga zigante de Aldabra


## Notasion

## Altri projeti
Terence Hill

__HIDDENCAT__

thumb|Terence Hill (2018)

**Terence Hill**, xe el nome d'arte de **Mario Girotti** (Venesia, 29 de marso del 1939) che el xe un ator e regista unbro-todesco, conosudo specialmente par i so film in copia co Bud Spencer.

I do i gà girà insieme disete film, de cui sédexe come coppia protagonista. Anca da soło parò el ga fato un mucio de film de suceso, come *Il mio nome ze Nessuno* (1973), *Poliziotto superpiù* (1980), *Don Camillo* (1983) e *Renegade - Un osso troppo duro* (1987), oltre ai film par ła tiłivixion *Lucky Luke* (1991), *[[Don Matteo]]* (dòdexe edision dal 2000 al 2020) e *[[Un passo dal cielo]]*.

## I film de Bud Spencer e Terence Hill
* *Dio perdona... io no!* di Giuseppe Colizzi (1967)
* *I quattro dell'Ave Maria* di Giuseppe Colizzi (1968)
* *La collina degli stivali* di Giuseppe Colizzi (1969)
* *Lo chiamavano Trinità...* di E.B. Clucher (1970)
* *...Continuavano a chiamarlo Trinità* di E.B. Clucher (1971)
* *...Più forte ragazzi!* di Giuseppe Colizzi (1972)
* *... altrimenti ci arrabbiamo!* di Marcello Fondato (1974)
* *Porgi l'altra guancia* di Franco Rossi (1974)
* *I due superpiedi quasi piatti* di E.B. Clucher (1977)
* *Pari e dispari* di Sergio Corbucci (1978)
* *Io sto con gli ippopotami* di Italo Zingarelli (1979)
* *Chi trova un amico, trova un tesoro* di Sergio Corbucci (1981)
* 'Nati con la camicia* di E.B. Clucher ([[1983]])
* *Non c'è due senza quattro* di E.B. Clucher ([[1984]])
* *Miami supercops - I poliziotti dell'ottava strada* di Bruno Corbucci ([[1985]])
* *Botte di Natale'' di Terence Hill (1994)
Antonio Canova

thumbnail|Antonio Canova|sinistra
**Antonio Canova** (Posagno, 1° de novenbre 1757 – Venesia, 13 de otobre 1822) el xe stà un scultor e pitor vèneto.

El xe sta soratuto el cantor de la beleza ideal feminile, priva de affettazioni: a sto proposito basta ricordar le opere ispirè a le tre Grazie e a Ebe, del Museo de Forlì, opure zerti so capolaori come *Venere uscente dal bagno*, la *Venere Italica* e la statua dedicà a Paolina Borghese. La so arte e el so genio i ga vu na granda e decisiva influenza ne la scultura de l'epoca.

El ga scuminsià zoino asè el so aprendistato, chel ga svolto esclusivamente ne la sità de Venexia, distante zirca 80&nbsp;km dal so paese natale, Possagno. Ne la sità lagunare el ga tacà a scolpir le so prime opere. L'anbiente venexiano el xe sta par el zoino Canova quel de la so formazion. El ga subìo, specialmente inte el primo periodo de produzion artistica, l'influenza e el fascino del scultor del Siezento Gian Lorenzo Bernini, indiscusso maestro del stile barocco.

A vintido ani el xe nà star a Roma, in do che el ga vu modo de catar e de conossar i pi grandi protagonisti de l'arte neoclassica, inserendose anca lu in chel clima de capitale de la cultura che la jera la sità capitolina del Setezento. Dopo la so sconparsa, par tuto l'arco de l'Otozento, par quanto riguarda l'arte de la scultura, i critici i xe dacordo inte el sostegner come l'Italia no lo gavia pi svolto un ruolo de primo piano inte el panorama europeo.

## Le so opere

Imàjine:Canova-eros&psique3.jpg|Amore e Psiche
Imàjine:Le tre Grazie.jpg|Le tre grazie
Imàjine:Persus-with-the-head-of-med.jpg|Perseo trionfante
Imàjine:Canova ErcoleLica 1.jpg|Ercole e Lica
Imàjine:Royal Cercle-Buste Napoleon-Canova.jpg|Napoleon
Imàjine:Possagno Canova-Tempel.png|El tenpio canovian de Possagno
Basilica di Santa Maria dei Frari interno - Monumento di Canova.jpg|El cenotafio de Canova a Venexia, inte la Ceza de Santa Maria Gloriosa dei Frari


## Altri progeti

## Ligamenti de fora
* Museo Canova
* Mostra antologica de le opere 
* Opere de Canova  (Sito Thais.it, 1200 anni de scultura italiana)
* Notizie biografiche ed opere  (Corso multimedial de storia de l'arte de F. Morante)
* Biografia e fotografie de le opere 
* El scherzo de Canova ai Mericani 
* Mostra "Canova e la Venere Vincitrice" a Galleria Borghese